סצ'ואן

סְה-צְ'ווַאן (; בפין-יין: Sìchuān; מילולית: "ארבעה נהרות") הוא מחוז במערב הרפובליקה העממית של סין. המחוז משתרע על פני 484,056 קמ"ר ועל פי מפקד האוכלוסין משנת 2020, התגוררו בו כ-83.67 מיליון תושבים, מה שהופך אותו למחוז החמישי בגודלו בסין, הן מבחינת שטחו והן באשר למספר תושביו. בירתו היא העיר צֶ'נְגְדוּ.

גאוגרפיה
למרות ריחוקו היחסי ממרכז סין, יש לסצ'ואן חלק חשוב בהיסטוריה של סין. ב בנה בה המהנדס  מערכת תעלות השקיה שהטו חלק ממי נהר מין, תוך שהוא חופר דרך הר סמוך. מערכת ההשקיה הזו, סמוך לעיר , שינתה את פני האזור, שסבל עד אז משיטפונות, והביאה למחוז שנים רבות של שגשוג חקלאי. המערכת בשימוש עד היום ובין השאר מזרימה מים לבירה צ'נגדו.

המחוז שוכן באגן סצ'ואן המוקף בהרים מכמה עברים. ממערב רכס ההימלאיה, מצפון רכס צ'ין-לינג, ומדרום האזורים ההרריים שבמחוז יונאן. במחוז זורמים כ-80 נהרות, שהחשובים בהם הם היאנגצה, ומין, אחד מיובליו של היאנגצה. בשל היותו מוקף בהרים, המחוז סובל מערפל תכוף, ולכך מתווסף זיהום אוויר בערים רבות, כך שערים רבות אינן זוכות לימי שמש מרובים.

מערבו של המחוז הוא חלק ממה שהיה אזור קאם בטיבט ההיסטורית. חבל הררי זה מוגדר כיום בתור "נציבות האוטונומית הטיבטית גַארזה (או גאנדזה, בסינית)", ומתגוררים בו (בנוסף לבני האן), טיבטים רבים וקבוצות אתניות אחרות הקרובות לטיבטים - יִי, צְ'יַאנְג ונַאשִי.

במחוז אתרי תיירות רבים, ובהם שמורת ג'יוג'איגואו, הר אומיי, פסל הבודהה הענק בלֶשָׁאן, שמורות הפנדה הענק, אתרים טיבטיים רבים ואתרים רבים נוספים לרבות סאנשינגדווי, אתר ארכאולוגי בתקופת הברונזה. המחוז גם מפורסם בזכות דובי הפנדה החיים בהרים שבצפון הנידח של המחוז.

במאי 2008 פקדה את המחוז רעידת אדמה בעוצמה 7.9 בסולם ריכטר, שגבתה עשרות אלפי קורבנות, והחריבה עיירות וכפרים. בשנת 2022 הייתה רעידת אדמה נוספת בה נהרגו 130 תושבים.

במחוז נבנה סכר באיחטאן, התחנה ההידרואלקטרית השנייה בגודלה בעולם והסכר הרביעי בגודלו בעולם מבחינת נפח.

חלוקה מנהלית
מחוז סצ'ואן מחולק לעיר תת-מחוזית אחת, שבע עשרה נציבויות עירוניות ושלוש נציבויות אוטונומיות:
חלוקה מנהלית של סצ'ואןשםכתב סיניפין-ייןאוכלוסייה (מפקד 2020)שטחצפיפותהעיר צָ'נְגדוּ成都市Chéngdū Shì20,937,75712,0551,737העיר דְזְה-גוֹנְג自贡市Zìgòng Shì2,489,2564,298579.2העיר פָּאנְגְ'ה-חְווָה攀枝花市Pānzhīhuā Shì1,212,2037,193168.5העיר לוּג'וֹאוּ泸州市Lúzhōu Shì4,254,14911,155381.4העיר דֶיָאנְג德阳市Déyáng Shì3,456,1615,670609.6העיר מְייֵנְיָאנְג绵阳市Miányáng Shì4,868,24319,439250.4העיר גְוָאנְגְיְוֵּ'אן广元市Guăngyuán Shì2,305,65716,166142.6העיר סְווֵינִינְג遂宁市Suìníng Shì2,814,1965,278533.2העיר נֵייגְ'יָאנְג内江市Nèijiāng Shì3,140,6785,360585.9העיר לֶשָׁאן乐山市Lèshān Shì3,160,16812,456253.7העיר נָאנְצ'וֹנְג南充市Nánchōng Shì5,607,56512,391452.6העיר מֵיישָׁאן眉山市Méishān Shì2,955,2196,961424.5העיר יִיבִּין宜宾市Yíbīn Shì4,588,80412,408369.8העיר גְוָאנְג-'אָן广安市Guăng'ān Shì3,254,8836,291517.4העיר דָאג'וֹאוּ达州市Dázhōu Shì5,385,42216,454327.3העיר יָא'אָן雅安市Yă'ān Shì1,434,60313,442106.7העיר בָּאג'וֹנְג巴中市Bāzhōng Shì2,712,89412,136223.5העיר דְזְה-יָאנְג资阳市Zīyáng Shì2,308,6317,919291.5הנציבות האוטונומית נְגָאווָה (אַבָּה) של הטיבטים והצְ'יָאנְג阿坝藏族羌族自治州Ābà Zàngzú Qiāngzú Zìzhìzhōu822,58778,73010.45הנציבות האוטונומית הטיבטית גַארְזֶה (גָאנְדְזְה)甘孜藏族自治州Gānzī Zàngzú Zìzhìzhōu1,107,431144,8207.647הנציבות האוטונומית לְיָאנְגְשָׁאן של היִי凉山彝族自治州Liángshān Yízú Zìzhìzhōu4,858,35958,66482.82

בתרבות
שם המחוז מונצח במחזה "הנפש הטובה מסצ'ואן" מאת ברטולט ברכט.

גלריה

קישורים חיצוניים


 גליה גוטמן, סין אחת, שלושה טיולים, באתר את, 27 באפריל 2015


הערות שוליים

*
קטגוריה:הרפובליקה העממית של סין: מחוזות